*Þingskjal nr. 5*

**Drög að ályktun skipulagsnefndar**

Á næsta ári eru liðin 30 ár frá stofnun Samiðnar og á þeim tíma hafa orðið miklar þjóðfélags breytingar m.a mikil fjölgum erlendra starfsmann sem hefur kallað á samstarf þvert á verkalýðsfélög og sambönd. Á sama tíma hefur samstarf stéttarfélaga iðnaðarmanna stóraukist og orðið bylting í rafrænum samskiptum sem opnar á virkari samskipti og betri þjónustu.

Mikilvægt er að verkalýðshreyfingin sé sífellt að endurmeta skipulag, starfshætti og sé í fararbroddi í að nýta nýja tækni í baráttu sinni fyrir bættum kjörum félagsmanna sinna.

Þing Samiðnar samþykkir að kosin verði 5 manna skipulagsnefnd sem hafi það hlutverk að endurskoða skipulag og starfshætti Samiðnar og leggja tillögur fyrir sambandsstjórn. Aðeins skal í kosningu kjósa einn fulltrúa frá félagi. Hvert aðildarfélag sem ekki á fulltrúa að þeirri kosningu lokinni skal tilnefna 1 fulltrúa í bakhóp sem hefur það hlutverk að tryggja virkt samtal milli nefndarinnar og aðildarfélaganna.

Boða skal til fundar í sambandsstjórn eigi síðar en í apríl 2023 sem fjalli eingöngu um um skipulag og starfshætti sambandsins.

Eigi síðar en einum mánuði fyrir sambandsstjórarfundinn skal skipulagsnefnd senda aðildarfélögum sambandsins tillögur og greinargerð.

Þingið beinir því til skipulagsnefndar að halda reglulega upplýsingafundi með formönnum aðildarfélaga (fjarfundi) til að tryggja gott upplýsingaflæði milli skipulagsnefndar og formanna aðildarfélaganna.

Fh. Skiplagsnefnda miðstjórnar Samiðnar

Jóhann Rúnar Sigurðsson

Ólafur S. Magnússon

Sigurður Hólm Freysson